Lietuvos Respublikos Vyriausybė

nutarimas

Dėl 2014 METAIS SAVIVALDYBIŲ BIUDŽETŲ NEGAUTŲ PAJAMŲ KOMPENSAVIMO

2015 m. kovo 25 d. Nr. 288
Vilnius

Vadovaudamasi Lietuvos Respublikos savivaldybių biudžetų pajamų nustatymo metodikos įstatymo 13 straipsnio 3 dalimi ir Lietuvos Respublikos 2015 metų valstybės biudžeto ir savivaldybių biudžetų finansinių rodiklių patvirtinimo įstatymo 12 straipsnio 1 dalies 3 punktu, Lietuvos Respublikos Vyriausybė nutaria:

1. Paskirstyti savivaldybėms 2015 metams Lietuvos Respublikos finansų ministerijos asignavimuose numatytą sumą – 392 174,47 euro (trys šimtai devyniasdešimt du tūkstančiai vienas šimtas septyniasdešimt keturi eurai keturiasdešimt septyni centai) 2014 metais savivaldybių negautoms pajamoms kompensuoti taip:

1.1. Jonavos rajono savivaldybei – 193 697,87 euro (vienas šimtas devyniasdešimt trys tūkstančiai šeši šimtai devyniasdešimt septyni eurai aštuoniasdešimt septyni centai);

1.2. Kaišiadorių rajono savivaldybei – 32 756,02 euro (trisdešimt du tūkstančiai septyni šimtai penkiasdešimt šeši eurai du centai);

1.3. Šilalės rajono savivaldybei – 144 201,81 euro (vienas šimtas keturiasdešimt keturi tūkstančiai du šimtai vienas euras aštuoniasdešimt vienas centas);

1.4. Kalvarijos savivaldybei – 21 518,77 euro (dvidešimt vienas tūkstantis penki šimtai aštuoniolika eurų septyniasdešimt septyni centai).

2. Nustatyti, kad šiuo nutarimu skirtas lėšas savivaldybės, nurodytos 1 punkte, naudoja 2015 m. sausio 1 d. esančiam įsiskolinimui padengti.

Ministras Pirmininkas	Algirdas Butkevičius

Finansų ministras	Rimantas Šadžius